12 Abali, pa nkhani yakukwaskana ndi mphasu zauzimu,+ ndikhumba cha kuti muje ambula kuziŵa.2 Muziŵa kuti po mwenga ŵanthu amitundu,* mwalongozgekiyanga ndipuso mwalandizgikiyanga kwa angoza wo alongoro cha+ ndipu mwaŵalondonga kwekosi ko akulongozgiyaningi.3 Sonu ndikhumba kuti muziŵi kuti palivi munthu yo mwa mzimu waku Chiuta wangakamba kuti: “Yesu ngwakutembeka!” ndipuso kwambula mzimu wakupaturika palivi yo wangakamba kuti: “Yesu ndi Mbuya!”+4 Sonu pe mphasu zakupambanapambana, kweni pe mzimu umoza.+5 Ndipuso pe mauteŵeti ngakupambanapambana,+ kweni pe Mbuya yumoza.6 Pe so ntchitu zakupambanapambana* kweni ndi Chiuta yumoza mweniyo wachita ntchitu zosi mwaku weyosi.+7 Kweni ntchitu za mzimu ziwoneke mwaku weyosi kuti ŵanthu ayanduwi.+8 Pakuti munthu munyaki wapaskika mphasu ya mazu ngazeru* kuziya mu mzimu, munyaki mphasu ya mazu ngakuziŵa vinthu mwakukoliyana ndi mzimu weniwo umoza,9 munyaki mphasu ya chivwanu+ mwa mzimu weniwo umoza, munyaki mphasu ya kuchizga+ mwa mzimu weniwo pe,10 munyaki so mphasu yakuchita ntchitu zanthazi,+ munyaki mphasu ya kulongoro mauchimi, munyaki mphasu ya kuziŵa mazu ngakukambirika ndi Chiuta,+ munyaki mphasu ya kulongoro malilimi ngakupambanapambana,*+ ndipuso munyaki mphasu ya kufwatuliya malilimi.+11 Kweni vinthu vosi venivi vichitika kuporote mwa mzimu weniwo umoza ndipu ugaŵiya munthu weyosi mphasu, nge mo mzimu wo wakhumbiya.12 Pakuti nge mo liŵavu limoza liliri ndi viŵalu vinandi ndipu viŵalu vosi vipanga liŵavu limoza, chinanga kuti viŵalu venivi vilipu vinandi kweni ndi liŵavu limoza,+ ndimu so Khristu nayu waliri.13 Pakuti ndi mzimu umoza, tosi tikubatizika mu liŵavu limoza, kwali te Ayuda pamwenga te Agiriki, kwali te akapolu pamwenga te anangwa, tosi tikumweseka mzimu umoza.14 Pakuti kukamba uneneska, liŵavu lipangika ndi chiŵalu chimoza cha, kweni vinandi.+15 Asani phazi lingakamba kuti, “Chifukwa chakuti nde janja cha, ndikuti nde chiŵalu cha liŵavu cha,” venivi vitilichitiska kuti lileki kuja chiŵalu chaliŵavu cha.16 Ndipu asani gutu lingakamba kuti, “Chifukwa chakuti nde jisu cha, ndikuti nde chiŵalu cha liŵavu cha,” venivi vitilichitiska kuti lileki kuja chiŵalu cha liŵavu cha.17 Asani liŵavu losi lenga jisu, mphanyi nthazi ya kuvwa ye pani? Asani liŵavu losi lenga gutu, mphanyi nthazi ya kunusa ye pani?18 Kweni Chiuta wakuŵika chiŵalu chechosi cha liŵavu pamalu ngaki nge mo wangukhumbiya.19 Asani viŵalu vosi venga chiŵalu chimoza, mphanyi liŵavu le pani?20 Mumalu mwaki, pe viŵalu vinandi kweni liŵavu ndimoza.21 Jisu lingakambiya cha janja kuti, “Nditikukhumba cha,” ndipuso mutu ungakambiya cha phazi kuti, “Nditikukhumba cha.”22 Kweni viŵalu va liŵavu vo viwoneka kuti vambula nthazi, navu vakukhumbika.23 Ndipu viŵalu va liŵavu vo tiŵanaŵana kuti vambula kuzirwa, navu titivitumbika ukongwa.+ Mwaviyo viŵalu vidu vo vileka kuwoneka umampha, titiviwona mwakwenere,24 penipo viŵalu vidu vakutowa vikhumbika chechosi cha. Kweni chinanga kuti ve viyo, Chiuta wakulumikiza liŵavu ndipu wakupereka ulemu ukulu ku viŵalu vo vilivi ulemu,25 kuti liŵavu lileki kugaŵikana kweni viŵalu vaki viphweriyanengi mwakuyanana.+26 Asani chiŵalu chinyaki chisuzgika, viŵalu vinyaki vosi visuzgikiya nachu limoza;+ pamwenga asani chiŵalu chinyaki chitumbikika, viŵalu vinyaki vosi vikondwe nachu limoza.+27 Sonu yimwi ndimwi liŵavu laku Khristu+ ndipu weyosi waku yimwi pakuyija, ntchiŵalu.+28 Ndipu Chiuta waŵika viŵalu vakupambanapambana mu mpingu: chakwamba, akutumika;+ chachiŵi, achimi;+ chachitatu, asambizi;+ pavuli paki, wo achita ntchitu zanthazi;+ kutuwa po, wo ŵe ndi mphasu za kuchizga;+ wo achita ntchitu zakovya; alusu la kulongozga+ ndipuso wo alongoro malilimi ngakupambanapambana.+29 Ndi wosi cha wo mbakutumika, asi viyo? Ndi wosi cha wo mbachimi, asi viyo? Ndi wosi cha wo mbasambizi, asi viyo? Ndi wosi cha wo achita ntchitu zanthazi, asi viyo?30 Ndi wosi cha wo ŵe ndi mphasu za kuchizga, asi viyo? Ndi wosi cha wo alongoro malilimi, asi viyo?+ Ndi wosi cha wo afwatuliya, asi viyo?+31 Kweni lutirizgani kupenjapenja* mphasu zikuluzikulu.+ Ndipu ndazakukulongoni nthowa yamampha ukongwa.+
tum_Latn